審知以詩送行借韻留別
作者：趙蕃
朝代：宋

paragraphs: 十年保我章泉竹，木枕布衾供易粟。
家貧縱爾不自給，且不知榮安取辱。
今年誰令起作官，此路向來非所熟。
示詩往往道離索，又說是邦山水足。
風流文物夙有人，九州共識黄山谷。
細哦海內流傳句，足緩司空城旦讀。
少時已無鞍馬志，老矣豈堪消髀肉。
但令詩與故人期，此外聲名甘碌碌。